Alljärgnev teave tehakse teatavaks järgmistele isikutele ja rühmitustele:

ABDOLLAHI Hamed, AL-NASSER Abdelkarim Hussein Mohamed, AL-YACOUB Ibrahim Salih Mohammed, ARBABSIAR Manssor, BOUYERI Mohammed, EL HAJJ Hassan Hassan, IZZ-AL-DIN Hasan, MELIAD Farah, MOHAMMED Khalid Sheikh, SHAHLAI Abdul Reza, SHAKURI Ali Gholam, FILIPIINIDE KOMMUNISTLIK PARTEI, sealhulgas New People’s Army (Uus Rahvaarmee) (NPA), Hizballah’ sõjaline tiib, Hizbul Mujahideen (HM), Ejército de Liberación Nacional (Rahvuslik Vabastusarmee), Popular Front for the Liberation of Palestine (PFLP) (Palestiina Vabastamise Rahvarinne), Popular Front for the Liberation of Palestine – General Command (Palestiina Vabastamise Rahvarinde peastaap) , Devrimci Halk Kurtuluș Partisi-Cephesi (DHKP/C), Sendero Luminoso (SL) ja Teyrbazen Azadiya Kurdistan (TAK),

kes on kantud nende isikute, rühmituste ja üksuste loetellu, kelle suhtes kohaldatakse nõukogu ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4 ning nõukogu määrust (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks)

(vt nõukogu otsuse (ÜVJP) 2022/152 lisa ja nõukogu rakendusmääruse (EL) 2022/147 lisa)

(2022/C 195/03)

Eespool nimetatud isikutele ja rühmitustele, kes on kantud nõukogu otsuses (ÜVJP) 2022/152 (1) ning nõukogu rakendusmääruses (EL) 2022/147 (2) esitatud loetellu, teatatakse järgmist.

Nõukogu määrusega (EÜ) nr 2580/2001 (3) on ette nähtud, et kõik asjaomastele isikutele ja rühmitustele kuuluvad rahalised vahendid, muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Nõukogule on esitatud uut teavet, mis on seotud eespool nimetatud isikute ja rühmituste loetellu kuulumisega. Seda uut teavet arvesse võttes kavatseb nõukogu põhjendusi vastavalt muuta.

Asjaomased isikud ja rühmitused võivad esitada järgmisel aadressil taotluse kavandatud põhjenduste saamiseks nende jätmise kohta eespool nimetatud loetellu:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussels BELGIQUE/BELGIË

E-post: sanctions@consilium.europa.eu

Selline taotlus tuleks esitada 20. maiks 2022.

Asjaomased isikud ja rühmitused võivad eespool toodud aadressil esitada nõukogule koos täiendavate dokumentidega igal ajal taotluse, et vaadataks läbi otsus nende kandmise ja jätmise kohta eespool nimetatud loetellu. Taotlus vaadatakse pärast kättesaamist läbi. Sellega seoses juhitakse asjaomaste isikute ja rühmituste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP (4) artikli 1 lõikega 6.

Asjaomaste isikute ja rühmituste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud määruse lisas, luba külmutatud rahaliste vahendite kasutamiseks põhivajadusteks või erimakseteks kooskõlas kõnealuse määruse artikli 5 lõikega 2.

(1) ELT L 25, 4.2.2022, lk 13.

(2) ELT L 25, 4.2.2022, lk 13.

(3) ELT L 344, 28.12.2001, lk 70.

(4) ELT L 344, 28.12.2001, lk 93.